**Peter Patrick Lorimer** (født 14. desember 1946, død 20. mars 2021) var en britisk fotballspiller som spilte for Leeds United på 1960- og 1970-tallet. På grunn av sine harde skudd fikk han tilnavnene «Hot Shot» og «Lash».[]

Karriere
--------

Totalt spilte han 676 kamper fra start for Leeds Uniteds førstelag, med ytterligere 27 kamper som innbytter og scoret 238 mål (noe som fortsatt[*når?*] er scoringsrekord for Leeds United). Laget ble Lorimers første profesjonelle klubb, da han signerte i 1962 i en alder av 15 år. Som skolespiller i Dundee hadde Peter Lorimer scoret 176 mål i løpet av en eneste sesong, og en rekke engelske og skotske klubber dro regelmessig til Dundee for å se ham spille. Don Revie, Leeds Uniteds nye manager signerte spilleren til sist til Lorimer.

Fortsatt[*når?*] er Peter Lorimer den yngste spilleren som noen gang har spilt for Leeds Uniteds førstelag, da han som 15 år og 289 dager gammel debuterte for A-laget i september 1962. Han stod for svært mange av assistpasningene til målene til Allan Clarke og Mick Jones, i tillegg til at han scoret svært mange selv også. Hans 168 ligamål for Leeds United er fortsatt scoringsrekord.[*når?*] Tre universiteter målte farten på skuddene hans og slo fast at han hadde verdens hardeste skudd (tett fulgt av Liverpools Tommy Smith).[]

Lorimer spilte for Leeds United i to opphold. Lorimers første Leeds United-karriere varte fra 1962 til 1979, da han gikk til den kanadiske klubben Toronto Blizzard (31 kamper, ni mål). Deretter vendte han tilbake til England igjen for å spille for York City (29 kamper, åtte mål), før han igjen dro til Canada for å spille for Toronto Blizzards (18 kamper, to mål) og Vancouver Whitecaps (87 kamper, 23 mål). Han returnerte til Leeds United i 1983 for å assistere Eddie Gray i gjenoppbyggingen av laget som i 1982 hadde rykket ned til daværende 2.divisjon. Lorimer ble så flyttet tilbake på banen i en midtbanerolle, og han spilte sin siste kamp for Leeds United i 1985, i en alder av 39 år. Han fikk totalt 21 kamper for Skottland mellom 1969 og 1976 (fire mål) og scoret blant annet 2-0-målet mot Zaire i VM i 1974. Han vant eliteserien i England to ganger med Leeds United (1969 og 1974), UEFA-cupen to ganger, den engelske FA-cupen én gang (1972) og ligacupen én gang (1968).

Privat
------

Han drev siden 1986 puben The Commercial i bydelen Holbeck i Leeds. Han satt i Leeds United AFCs styre fra 2004. I en årrekke kommenterte han Leeds Uniteds bortekamper for radio, først for Radio Aire, deretter for BBC Radio Leeds og nå for Yorkshire Radio. Puben *Lorimers Bar* på Elland Road, Leeds Uniteds hjemmebane, er oppkalt etter ham. Der holdt han den siste torsdagen i hver måned et to timer langt møte med supporterne og svarer på spørsmål.[*når?*] De siste ti årene[*når?*] hadde han en fast spalte i fredagsutgaven av lokalavisen *Yorkshire Evening Post*, hvor han reflekterte rundt Leeds United.

Lorimer var forøvrig ærespresident i den skandinaviske supporterklubben for Leeds United, LUSCOS (Leeds United Supporters Club of Scandinavia). Han bidro ofte med betraktninger i supporterklubbens medlemsblad, *The Peacock News*.[]

Referanser
----------

1. ↑   transfermarkt.com, Transfermarkt spiller-ID 212756, besøkt 9. oktober 2017[Hentet fra Wikidata]
2. ↑   «Leeds record goalscorer Peter Lorimer dies, aged 74», verkets språk engelsk[Hentet fra Wikidata]
3. ↑  Fossen, Magnus (20. mars 2021). «Leeds-legende Peter Lorimer er død». *www.abcnyheter.no* **(norsk)**. Besøkt 22. mars 2021.

Eksterne lenker
---------------

* (en) Peter Lorimer – FIFA Rediger på Wikidata

* (en) Peter Lorimer – Transfermarkt Rediger på Wikidata

* (en) Peter Lorimer – national-football-teams.com Rediger på Wikidata

* (en) Peter Lorimer – Soccerbase.com Rediger på Wikidata

* (en) Peter Lorimer – FootballDatabase.eu Rediger på Wikidata

* (en) Peter Lorimer – EU-Football.info Rediger på Wikidata

* (en) Peter Lorimer – Skottlands fotballforbund Rediger på Wikidata

* (en) Peter Lorimer – FBref Rediger på Wikidata

| * v
* d
* r
Skottlands tropp – VM i fotball 1974 |
| --- |
| 
* 1 Harvey
* 2 Jardine
* 3 McGrain
* 4 Bremner (k)
* 5 Holton
* 6 Blackley
* 7 Johnstone
* 8 Dalglish
* 9 Jordan
* 10 Hay
* 11 Lorimer
* 12 Allan
* 13 Stewart
* 14 Buchan
* 15 Cormack
* 16 Donachie
* 17 Ford
* 18 Hutchison
* 19 Law
* 20 Morgan
* 21 McQueen
* 22 Schaedler
* Landslagstrener: Ormond

 | Flagget til Skottland |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |